## Ellipszis ív

Eszköztár / ikon:
Menü: Rajzolás > Ellipszis > Ellipszis ív
Rövidítés: E, A
Parancsok: ellipsearc | ea

### Leírás

Ellipszisíveket rajzol adott középponttal, nagy- és kistengellyel, valamint kezdő- és végszöggel.

### Használat

1. Állítsa be az ellipszis középpontját az egérrel, vagy adjon meg egy koordinátát a parancssorban.
2. Határozza meg a nagytengelyt a tengely végpontjára kattintva, amely egy pont az ellipszisen. Megadhat egy koordinátát a parancssorban is, vagy megadhat egy szöget és a nagy sugarat @50<30 formátumban, ahol 50 a nagy sugár és 30 az ellipszis szöge.
3. Határozza meg a kistengely végpontját, amely szintén egy pont az ellipszisen, vagy adja meg a kistengely hosszát.
4. Állítsa be a kezdőszöget az egérrel, vagy egy koordináta vagy a szög parancssorba írásával.
5. Állítsa be a végszöget ugyanúgy, mint a kezdőszöget.